מונג'י בוונדי

מונג'י גבריאל בוונדי (באנגלית: Moungi Gabriel Bawendi, בערבית: منجي الباوندي; נולד ב-15 במרץ 1961) הוא כימאי אמריקאי-צרפתי ממוצא תוניסאי מכהן כפרופסור במכון הטכנולוגי של מסצ'וסטס. בוונדי ידוע בתרומתו לייצור כימי של נקודות קוונטיות באיכות גבוהה. בשנת 2023 הוענק לו פרס נובל לכימיה.

ביוגרפיה 
בוונדי נולד בפריז שבצרפת כבן למתמטיקאי תוניסאי. לאחר תקופות שחיו בצרפת ובתוניסיה, היגרו בוונדי ומשפחתו לארצות הברית בילדותו. הם גרו בווסט לאפייט, אינדיאנה, כשאביו של בוונדי עבד במחלקה למתמטיקה באוניברסיטת פרדו. בוונדי עצמו סיים את לימודיו בבית הספר התיכון ג'וניור וסט לאפייט בשנת 1978.

בוונדי התמקד לאורך השנים במחקר הנקודות הקוונטיות ונחשב לאחד הכימאים המצוטטים ביותר בעשור השני של המאה ה-21. הוא קיבל את התואר הראשון שלו בשנת 1982 מאוניברסיטת הרווארד ואת הדוקטורט שלו בכימיה ב-1988 מאוניברסיטת שיקגו.

בוונדי קיים את מחקר הפוסט-דוקטורט שלו במעבדות בל תחת לואיס א. ברוס. ב-1990 הצטרף למכון הטכנולוגי של מסצ'וסטס (MIT) ומונה לפרופסור ב-1996.

פרסים והוקרה 
במהלך הכינוס הלאומי של האגודה האמריקאית לכימיה (ACS) ב-23 במרץ 2010, קיבל בוונדי את פרס ה-ACS בחקר הקולואידים.

ב-4 באוקטובר 2023 הוכרז על זכייתו של בוונדי בפרס נובל לכימיה ביחד עם לואיס א. ברוס ואלכסיי יקימוב "על הגילוי והסינתזה של נקודות קוונטיות".

קישורים חיצוניים

הערות שוליים 

כימאים אמריקאים
כימאים צרפתים
זוכי פרס נובל לכימיה
זוכי פרס נובל צרפתים
זוכי פרס נובל אמריקאים
סגל המכון הטכנולוגי של מסצ'וסטס
בוגרי אוניברסיטת הרווארד
בוגרי אוניברסיטת שיקגו
בעלי תואר דוקטור מאוניברסיטת שיקגו
אמריקאים שנולדו ב-1961
צרפתים שנולדו ב-1961